Μητροπολίτης Καστορίας Σεραφείμ

Ο Μητροπολίτης Σεραφείμ (κατά κόσμον Ιωάννης Παπακώστας, Αγναντερό Καρδίτσας, 21 Ιανουαρίου 1959 - Θεσσαλονίκη, 29 Δεκεμβρίου 2020) ήταν Έλληνας θεολόγος και ιεράρχης της Εκκλησίας της Ελλάδος, ο οποίος διετέλεσε Μητροπολίτης Καστορίας από το 1996 ως το 2020.Ιερά Μητρόπολις Καστορίας

Βιογραφία
Ο κατά κόσμον Ιωάννης Παπακώστας γεννήθηκε το 1959 στο Αγναντερό Καρδίτσας. Φοίτησε στην Ριζάρειο Εκκλησιαστική Σχολή Αθηνών, από την οποία αποφοίτησε το 1983. Στη συνέχεια φοίτησε στη Θεολογική Σχολή του Πανεπιστημίου Αθηνών και έλαβε το πτυχίο του το 1987.

Υπήρξε πνευματικό τέκνο του Μητροπολίτου Κίτρους, Κατερίνης και Πλαταμώνος Αγαθονίκου. Χειροτονήθηκε διάκονος το 1983 και πρεσβύτερος το 1987. Υπηρέτησε ως διάκονος, εφημέριος- ιεροκήρυκας και ιερατικός προϊστάμενος στον Ιερό Ναό Αγίου Νικολάου Κάτω Πατησίων. Υπηρέτησε παράλληλα ως διευθυντής νεότητας της Ιεράς Αρχιεπισκοπής Αθηνών και υπεύθυνος πρωτοκόλλου στην Ιερά Σύνοδο και το 1990 ως γραμματέας στην Ιερά Σύνοδο.

Τον Οκτώβριο του 1996 εξελέγη Μητροπολίτης Καστοριάς και χειροτονήθηκε στον επισκοπικό βαθμό στις 5 Οκτωβρίου.Ιστοσ. Ιεράς Μητροπόλεως Καστορίας, Ο Μητροπολίτης: Βιογραφικό 

Η Μητρόπολη Καστοριάς επί αρχιερατείας του οργανώθηκε και ανέπτυξε φιλανθρωπική και πνευματική δράση με πολλές πτυχές όπως λειτουργία Γηροκομείου «Λαζάρου και Αθηνάς Λ. Ρίζου» Τράπεζα Αίματος, Τράπεζα Αγάπης (τροφίμων), Ταμείο Υποτροφιών, Υπηρεσία Συμπαράστασης Ανέργων, Α.Μ.Ε.Α., Οικογένειας, Ασθενών, Σύνδεσμος Αγάπης Κυριών, συντονιστικό όργανο της φιλανθρωπικής κίνησης των ενοριών της Ιεράς Μητροπόλεως. Με μέριμνά του αναδείχθηκαν και αγιοκατατάχθηκαν πολλοί τοπικοί άγιοι της Μητροπόλεως Καστοριάς.Εορτή του Αγίου Νεκταρίου του Καρεώτου στην Ι.Μ. Αγίων Αναργύρων Μελισσοτόπου, 01 Δεκεμβρίου 2019Βασίλειος Καραπαλίκης: ο ιερέας που εκτελέστηκε την ώρα που λειτουργούσε, 3/10/2019, orthodoxia.infoΕτοιμάζεται η λάρνακα του Αγίου Ιερομάρτυρος Βασιλείου, fouit.gr

Το 2016 ήταν μέλος της αντιπροσωπείας της Εκκλησίας της Ελλάδος στην Πανορθόδοξη Σύνοδο της Κρήτης.

Στις αρχές Δεκεμβρίου του 2020 προσβλήθηκε από COVID-19 κατά την εκτέλεση των ποιμαντικών του καθηκόντων και στις 8 του ίδιου μήνα μεταφέρθηκε για προληπτικούς λόγους στο 424 Γενικό Στρατιωτικό Νοσοκομείο Θεσσαλονίκης.Ιερά Μητρόπολις Καστοριάς, Δελτίο Τύπου της 9-12-2020. Εκεί παρουσίασε επιδείνωση η υγεία του, με αποτέλεσμα να χρειαστεί η διασωλήνωσή του στις 20 Δεκεμβρίου και να καταλήξει τελικά στις 29 Δεκεμβρίου 2020, σε ηλικία 61 ετών.Εκοιμήθη ο Μητροπολίτης Καστοριάς Σεραφείμ. Έχασε τη μάχη με τον κορωνοϊό - Η ΚΑΘΗΜΕΡΙΝΗ

 Παραπομπές 

Κατηγορία:Μητροπολίτες Καστορίας